CAIET DE SARCINI

Achiziție de servicii de organizare

a Conferinței Cercetătorilor Procesului Bologna

(*Future of Higher Education – Bologna Process Researchers’ Conference, FOHE – BPRC)*

29 – 31 ianuarie 2020

CUPRINS

[CAP. I – CONTEXTUL ACHIZITIEI DE SERVICII](#Cap1)

[CAP. II – CERINȚE MINIME PRIVIND SERVICIILE SOLICITATE](#Cap2)

 [II.1. – Cerințe generale](#Cap2_1)

 [II.2. – Cerințe (specificații) tehnice specifice](#Cap2_2)

[II.3. – Obligații care revin prestatorului de servicii](#Cap2_3)

[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cap3)

[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cap4)

[CAP. I. CONTEXTUL ACHIZITIEI DE SERVICII](#Cuprins)

Procesul Bologna este un demers politic, decis de către țările membre, iar România este membru fondator al acestui proces. Până în 2012, la Conferința Ministerială organizată în București, nu a existat un mesaj structurat al cercetătorilor către decidenții politici, respectiv un dialog între cei care studiază Procesul Bologna, în contextul politicilor educaționale, și cei care își asumă și implementează aceste politici publice.

Începând cu anul 2011, ca urmare a unei inițiative a României, **Conferința Cercetătorilor Procesului Bologna (Future of Higher Education – Bologna Process Researchers’ Conference, FOHE – BPRC)** are scopul de a garanta că *”vodea cercetătorilor în cadrul Procesului Bologna”* este auzită, inițiind un dialog real între cercetători și decidenții politici privind noile tendințe la nivel global, cât și asupra viitorului Spațiului European al Învățământului Superior (EHEA).

În perioada 29 – 31 ianuarie 2020 Universitatea POLITEHNICA din București va organiza și găzdui Conferința Cercetătorilor Procesului Bologna.

[CAP. II – CERINȚE MINIME PRIVIND SERVICIILE SOLICITATE](#Cuprins)

[II.1. Cerințe generale](#Cuprins)

Prezentul capitol reglementează regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile autorității contractante, pentru asigurarea serviciilor.

Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini, va determina declararea neconformității ofertei respective și, în consecință, respingerea acesteia.

Serviciile care fac obiectul prezentului Caiet de sarcini vor fi prestate cu respectarea condițiilor minime din prezentul caiet de sarcini.

[II.2. Cerințe (specificații) tehnice specifice](#Cuprins)

 Evenimentul se va desfășura în perioada 29 – 31 ianuarie 2020, iar la acesta și-au anunțat prezența membrii Consiliului Editorial din care fac parte personalități atât din România, cât și din străinătate, precum și cercetători și experți în domeniu care să contribuie cu lucrări științifice la eveniment.

 Luând în considerare amploarea acestui eveniment, Universitatea Politehnica din București dorește să asigure buna desfășurare a manifestărilor mai sus menționate la standardul înalt impus de cooperarea internațională.

**Activitatea nr. 1.** Servicii de cazare în perioada 28.01 – 01.02.2020

Locația: hotel de 5 stele din Centrul Bucureștiului.

Se solicită maxim 33 de nopți de cazare (maxim 13 persoane în perioada 28.01 – 01.02.2020) la un hotel de 5 stele din Centrul Bucureștiului (max. 3 km de Piața Universității), în regim de cameră single cu mic dejun inclus.

***Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru cazare, respectiv:***

***- 345 de lei cu TVA / noapte.***

**Activitatea nr. 2.** Organizarea unui atelier de lucru și a unei cine festive în data de 29.01.2020

Locația: la hotelul propus pentru Activitatea nr. 1.

Se va asigura închirierea locației pe întreaga perioadă de desfășurare a cinei, respectiv 14:30 – 24:00.

Pentru atelierul de lucru sala trebuie să permită acomodarea a minimum 120 de persoane în configurație *sală de teatru* și va fi dotată cu sistem de sonorizare, inclusiv microfon fără fir, precum și instalație de climatizare care să permită reglarea temperaturii interioare în funcție de anotimp și condițiile atmosferice.

Pentru cina festivă, sala trebuie să permită acomodarea a minimum 120 de persoane (50 invitați străini și 70 de invitați români), în configurație banchet (cu mese de maximum 10 persoane).

Acces gratuit la parcare pentru participanții care vor veni cu mașina proprie.

*Servicii de catering*

Meniul pentru cină va fi în regim serviciu la masă și va conține: aperitiv (150 g/pers), fel principal (200 g/pers) va conține preparat din carne de vită/pui/pește, garnitură (150 g/pers), salată (100 g/pers), desert (100 g/pers). Se vor adăuga fructe și diverse sortimente de băuturi (apa plată / minerală / suc carbogazos / necarbogazos minim 500 ml / persoană). Valorile dintre paranteze sunt cantități minime.

Meniul și lista participanților vor fi agreate și aprobate de către reprezentanții achizitorului cu cel puțin 3 zile înainte de desfășurarea evenimentului.

***Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru organizarea de mese oficiale, respectiv:***

***- 90 de lei cu TVA / persoană în cazul unui invitat român***

***- 130 de lei cu TVA / persoană în cazul unui invitat străin***

**Activitatea nr. 3.** Organizarea unei pauze de cafea în 29.01.2020

Locația: la hotelul propus pentru Activitatea nr. 1.

*Servicii de pauză de cafea*

Prestatorul va asigura pentru pauzele de cafea următoarele produse pentru 100 de persoane: cafea, apă fierbinte, apă plată și minerală (minim 500 ml / persoană), ceai, produse de patiserie (sărată, dulce), lapte pentru cafea, zahăr, șervețele, pahare, cești.

***Notă: la elaborarea ofertei financiare se vor lua în considerare prevederile și reglementările legale aplicabile achizitorului prin care se stabilesc baremuri specifice pentru organizarea de mese oficiale, respectiv:***

***- 20 de lei cu TVA / persoană***

**Activitatea nr. 4.** Servicii de realizare a materialelor de identitate vizuală

Locația: la sediul Universității Politehnica din București.

 Prestatorul va elabora, va realiza și va livra Autorității Contractante materialele de identitate vizuală.

Prestatorul va asigura serviciile de concepere a machetelor cu personal calificat în domeniu.

Materialele vor fi tipărite numai după ce Autoritatea Contractantă acordă avizul „*bun de tipar*”.

La semnarea contractului, UPB va oferi prestatorului siglele / logo-urile ce vor fi reproduse pe materiale, în formate grafice vectoriale. Pentru toate celelalte ilustrații, fotografii, gravuri, elemente și simboluri grafice şi orice alte opere supuse legislației privind proprietatea intelectuală, create anterior prezentului contract și folosite de prestator la realizarea obiectului contractului (machetele), prestatorul se va asigura că au fost îndeplinite toate condițiile legale privind utilizarea operelor respective. În cazul în care prestatorul va achita un preț pentru licența de utilizare a oricăror opere create anterior şi folosite în realizarea obiectului contractului (fotografii, ilustraţii, gravuri, elemente şi simboluri grafice etc.), prestatorul își asumă plata totală şi nu va solicita compensarea respectivului preţ de catre beneficiar. Prestatorul este pe deplin răspunzător din punctul de vedere al drepturilor de proprietate intelectuală şi conexe asupra oricăror opere create anterior şi în timpul realizării obiectului contractului, beneficiarul fiind absolvit de orice pretenţii sau plângeri ulterioare, din partea prestatorului sau a terţilor. Toate drepturile de proprietate intelectuală şi conexe privind produsul finit ( machetele) sunt cesionate către beneficiar şi trec în proprietatea exclusivă a beneficiarului, nelimitate în niciun fel la utilizare şi exploatare, teritorial sau temporal.

Multiplicarea materialelor se va realiza în următoarele cantităţi şi condiţii grafice:

|  |  |  |  |
| --- | --- | --- | --- |
| **Nr. crt.** | **Denumire** | **Specificații tehnice solicitate** | **Cantitate** |
| 1 | Sacoșă personalizată | Sacoșă din bumbac alb - gălbui, min. 36x33x9 cm, sigla pe 1 față, simplă pe spate, bretea albastră 80 cm (pentru umăr) personalizare policromie 1 față | 120 |
| 2 | Panou semnături | Panou semnături PVC, cu rama clickframe 25 mm, colțuri rotunde lucioase și folie protecție veralite, inclusiv print hârtie 4+0 culori, format A0 | 3 |
| 3 | Ecuson | Ecuson, print dublă față și lanyard albastru deschis | 170 |

Termen de livrare : cel târziu cu 1 zi lucrătoare înainte de începerea evenimentului, la sediul Beneficiarului.

**Activitatea nr. 5.** Servicii de organizare

*Personal*

Prestatorul va asigura prezența a minim trei persoane pe toată durata atelierului de lucru și a cinei festive din 29.01.2020, precum și pentru activitățile desfășurate la sediul Universității Politehnica din București în 30 și 31 ianuarie 2020, pentru buna desfășurare a acestora, din care o persoană trebuie să fie manager de proiect.

[II.3. – Obligații care revin prestatorului de servicii](#Cuprins)

Prestatorul are obligația de a executa serviciile prevăzute în contract cu profesionalism și promptitudine în conformitate cu prevederile caietului de sarcini.

Prestatorul are obligația să informeze, în mod corect și complet, autoritatea contractantă cu privire la caracteristicile esențiale ale serviciilor ce se vor presta, prin conturarea unei imagini precise a ofertei (ofertelor) sale, cu scopul de a asigura și apăra respectarea drepturilor și intereselor legitime ale consumatorilor.

Prestatorul are obligația să anunțe autoritatea contractantă / achizitorul, în scris, în cel mai scurt timp, despre orice schimbări neprevăzute ce s-ar putea ivi, înaintea sau în timpul prestării serviciilor.

Prestatorul este pe deplin responsabil pentru execuția serviciilor.

[CAP. III – PRECIZĂRI PRIVIND MODUL DE ELABORARE A PROPUNERII TEHNICE](#Cuprins)

Prin propunerea tehnică depusă, ofertantul are obligația de a face dovada conformității serviciilor care urmează a fi prestate cu cerințele prevăzute în Caietul de sarcini. Prin Propunerea Tehnică, ofertanții vor indica, în mod expres: denumirea locației unde se vor desfășura sesiunile.

Prin Propunerea Tehnică, ofertanții vor prezenta descrierea detaliată a serviciilor ofertate, precum și alte informații considerate semnificative pentru evaluarea corespunzătoare a propunerii tehnice.

Prin Propunerea Tehnică, în ceea ce privește descrierea tehnică a serviciilor, ofertanții vor trebui să demonstreze corespondența strictă a acestora cu specificațiile tehnice solicitate de autoritatea contractantă.

În urma evaluării tehnice vor fi considerate admisibile numai acele oferte care îndeplinesc elementele obligatorii, conform specificațiilor din caietul de sarcini al achiziției.

[CAP. IV – RAPORTAREA ACTIVITĂȚILOR. CONDIȚII DE RECEPȚIE ȘI PLATĂ A SERVICIILOR PRESTATE](#Cuprins)

Plata contravalorii serviciilor prestate se va face în lei, pe baza facturii fiscale, cu ordin de plată, după prestarea și recepția serviciilor.

Plata serviciilor prestate se va efectua în termen de maxim 30 de zile de la primirea de către Achizitor a facturii emise de Ofertant la încheierea perioadei serviciilor prestate, încheiere consemnată prin recepția calitativă și cantitativă a serviciilor.

Recepția serviciilor va fi consemnată printr-un proces verbal de recepție întocmit în două exemplare, unul pentru Achizitor și unul pentru Prestator.

Documente care vor însoți factura: procesul verbal de recepție.

Întocmit, 09.01.2020